bilbatteri
Store norske leksikon,Teknologi og industri,Transport,Bil,Bilfag,Bilens elektriske system
Bilbatteri er en akkumulator (en enhet som lagrer energi) i en bil eller andre kjøretøy. Batteriet mottar strøm fra bilens generator for å lagre energi til start av motoren, motorstyringssystemer og til bilens øvrige elektriske anlegg slik som vindusheis, sentrallås, vindusvisker, med mer.
Batteriet er sammensatt av flere seriekoblede blyakkumulatorceller i en plastkasse. Hver celle har en spenning på cirka 2,1 volt når et er fulladet. Tidligere var seks volts batterier vanlige, i dag benyttes tolv volts batterier i bilene. Et tolv volts batteri har seks seriekoblede celler, spenningen adderes ved seriekobling.Et fulladet batteri, målt ved hvilespenning (et ubelastet batteri), skal ha cirka 12,6–12,7 volt hvis alt er i orden. Et utladet batteri har fra 12,2 volt og lavere.Et blybatteri tar ofte skade av å lades ut. Når et blybatteri lades ut kan sulfateringoppstå. Ved sulfatering legger det seg et belegg på blyplatene i batteri som reduserer kapasiteten. Et batteri som jevnlig lades opp og aldri lades ut, reduseres faren for sulfatering til et minimum. Levetiden til et bilbatteri avgjøres av bruken og vedlikeholdet av batteriet.I biler i dag brukes blant annet blybatterier med væske, gelebatterier, og litiumbatterier. Det mest vanlige er blybatterier.Batterier i elektriske bilerI elbil brukes det også et blybatteri til forsyning av strøm bilens utstyr som vindusheis, sentrallås, vindusvisker, radio, sikkerhetsutstyr, komfortutstyr med mer.Til fremdrift av bilen ble det brukt nikkel–kadmium frem til cirka 2010 da forskjellige litium versjoner tok over. Det finnes mange litiumversjoner som er brukt i elbil. Litium-salt ble for eksempel brukt i Think, mens Litium-Ion eller Litium-manganese som er mest brukt i dagens biler.Det forskes mye på fremdriftsbatterier til elbiler for å redusere vekt, øke energitetthet og redusere ladetid. Sodium-ion batterier (BYD) og solid state batterier (Toyota) er eksempler på ny utvikling i dette.I tillegg er det et ønske om å bruke materialer det ikke er vanskelig å få tak i. I litiumbatterier trengs det kobolt som er vanskelig å få tak i på grunn av begrensede ressurser og tilgang.I likhet med blybatterier, er det vanskelig å forutsi levetiden til elbilbatterier. Det som har vist seg er at de holder lenger enn mange har forutsett. Gjenvinning Opp imot 99,8 prosent av blyet i gamle bilbatterier blir gjenvunnet til bruk i nye bilbatterier (Norske myndigheter krever at 65 prosent skal gjenvinnes). Det forskes mye på gjenvinning av elbilbatterier, det er ikke kommet like langt med dette, men det gjøres fremskritt. Litium resirkuleres cirka 70 prosent. Noen batteripakker brukt i bil, båt eller tyngre kjøretøy brukes som strømforsyning i hus, industri med mer når de ikke kan brukes som energikilde for fremdrift. Batterier inneholder materialer, metaller eller syrer/væsker som ikke er bra for miljøet, derfor skal alle batterier innleveres til godkjent mottak for gjenvinning. Les mer i Store norske leksikon batteri bil